આ બીમારીઓથી પીડિત લોકોએ ટામેટાં ન ખાવા જોઈએ, સમસ્યા વધી શકે છે- Gujarat Post | Gujarat Post
Fri,27 May 2022,12:12 am
આ બીમારીઓથી પીડિત લોકોએ ટામેટાં ન ખાવા જોઈએ, સમસ્યા વધી શકે છે- Gujarat Post
2022-01-02 10:37:26
ટામેટાં એક એવી શાકભાજી છે જેનો સૌથી વધુ ઉપયોગ થાય છે. તમને દરેક સિઝનમાં ટામેટાં સરળતાથી મળી જશે. તેમાં કેલ્શિયમ, ફોસ્ફરસ અને વિટામિન સી ભરપૂર માત્રામાં હોય છે. કેટલાક લોકો ટામેટાનું સેવન સલાડ તરીકે કરે છે તો કેટલાક લોકો તેને સૂપ, શાક કે ચટણીના રૂપમાં ખાવાનું પસંદ કરે છે.ટામેટા સ્વાસ્થ્ય માટે ફાયદાકારક છે, તે સ્નાયુઓના દુખાવા અને આંખોની રોશનીથી વજન ઘટાડવા માટે ઉપયોગી છે. પરંતુ કેટલાક લોકોએ ટામેટાંનું સેવન કરવાનું ટાળવું જોઈએ.
કિડની સ્ટોનથી પીડિત લોકોએ ન ખાવા જોઈએ
જે લોકોને પિત્તાશય અથવા કિડનીમાં પથરીની સમસ્યા હોય તેમણે ટામેટાંનું સેવન ટાળવું જોઈએ. ટામેટાંમાં કેલ્શિયમ વધુ હોય છે. ટામેટાંનું વધુ માત્રામાં સેવન કરવાથી શરીરમાં કેલ્શિયમ ઓક્સાલેટનું પ્રમાણ વધે છે. આવી સ્થિતિમાં તેનું સેવન કરવાથી કિડનીમાં પથરીની સમસ્યા વધુ ઝડપથી વધી જાય છે,બીજી તરફ જો લોકોને પહેલાથી જ પથરીની સમસ્યા હોય તો તેમણે પણ ટામેટાંનું સેવન ન કરવું જોઈએ.
જે લોકોને સાંધાના દુખાવાની સમસ્યા હોય છે તેમના માટે ટામેટાંનું વધુ પડતું સેવન સ્વાસ્થ્ય માટે હાનિકારક સાબિત થઈ શકે છે. તેનું સેવન કરવાથી સાંધાના દુખાવા કે સોજાની સમસ્યા વધી શકે છે.
એલર્જીની સમસ્યા
જેમને એલર્જીની સમસ્યા હોય તેઓ ટામેટાંનું વધુ પડતું સેવન ન કરવું જોઇએ. ક્યારેક ટામેટાંના વધુ પડતા સેવનથી ત્વચાની એલર્જી, ફોલ્લીઓ, ચહેરા પર સોજો વગેરે પણ થઈ શકે છે.
ટામેટાંમાં સાઇટ્રિક એસિડનું પ્રમાણ વધુ હોય છે, જે પેટમાં પાચન સંબંધી સમસ્યાઓનું કારણ બની શકે છે. ટામેટાંનું વધુ પ્રમાણમાં સેવન કરવાથી પેટમાં ગેસ, હાર્ટબર્ન જેવી સમસ્યાઓ થઈ શકે છે.તેથી ટામેટાંનું સેવન મર્યાદિત માત્રામાં જ કરો.
ડાયેરિયાની સમસ્યા
જો તમે ડાયેરિયા (ઝાડા) ની સમસ્યાથી પરેશાન છો તો ટામેટાંનું સેવન કરવાનું ટાળો. તેમાં સૅલ્મોનેલા બેક્ટેરિયા હોય છે, જે ડાયેરિયાની સમસ્યાને વધારવાનું કામ કરે છે.
(Disclaimer- આ લેખમાં દર્શાવેલા સૂચનો માત્ર સામાન્ય માહિતીના હેતુ માટે છે, તેને વ્યાવસાયિક તબીબી સલાહ તરીકે ન લેવા જોઈએ. કોઈ પણ રોગ માટે ડૉક્ટરની સલાહ લેવી જરૂરી છે. GUJARATPOST NEWS આ માહિતીની કોઇ પણ જવાબદારી સ્વીકારતું નથી)
આદુના સેવનથી કંટ્રોલ કરી શકાય છે યુરિક એસિડ, જાણો કેવી રીતે કરવો ઉપયોગ- Gujarat Post
2022-05-26 09:33:30
ટીંડોળાના પાન બ્લડ સુગરને કરી શકે છે કંટ્રોલ, ડાયાબિટીસના દર્દીઓએ આ રીતે કરવું જોઇએ સેવન- Gujarat Post